text: Ejendom påkørt igen
  27 januar 2012 kl. 09.36
  Så skete det igen. En lastbil kørte ind i gårdejer Benn Pedersens husmur i Møsvrå ved Kolding. Ejendomme ligger ud til et T-kryds.
  Kolding Kommune har netop stillet et autoværn op ved gården, men det holdt ikke. Muren har igen taget skade.
  I de seneste to år har ti biler påkørt ejendommen, og muren til stalden er blevet genopbygget igen og igen.
  Naboer til gården fortæller, at kommunens saltning af sneglatte veje i Møsvrå er elendig, så bilisterne kan ikke bremse, når de kører ind i T-krydset.
  Bilisten har ikke meldt sig. Vedkommende har ikke alene begået hærværk mod ejendommen, men også overtrådt en ubetinget vigepligt i krydset.
  